**Trenger oppdatering:** Denne sportsartikkelen er ikke oppdatert med ny informasjon. Du kan hjelpe Wikipedia ved å oppdatere den.  

**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: Meritter og omtaler trenger referanser, og oppdeling i flere underoverskrifter for lesbarhet

**Lionel Andrés Messi Cuccitini** (født 1987) er en argentinsk fotballspiller som spiller for den amerikanske klubben Inter Miami. Han er også kaptein for Argentinas herrelandslag i fotball. Messi regnes av mange[*hvem?*] som en av tidenes beste fotballspillere.

Han har vunnet UEFAs Gullstøvel seks ganger og Gullballen åtte ganger, mer enn noen andre fotballspillere. Han vant også Gullballen for beste spiller to ganger; i Fotball-VM 2014, og Fotball-VM 2022.

Han var i tillegg kjent for å være Barcelonas tredje yngste fotballspiller i 2004, og var rundt 17 år på den tiden.

Han ble tilbudt spill for Spanias landslag, men valgte å vente til han eventuelt fikk muligheten til å spille for sitt hjemland. I august 2005 debuterte han på Argentinas landslag, men ble utvist etter bare tre minutters spill. I Fotball-VM 2022 ledet han Argentina til en historisk seier i VM, hvor han skåret to mål i finalen.

I 2005/2006-sesongen vant Messi La Liga og Champions League med Barcelona.

Den 9. desember i 2012 skåret han sitt 85. og 86. mål i kalenderåret 2012, og slo dermed Gerd Müllers rekord på 85 mål på ett kalenderår. Han endte til slutt på 91 mål totalt i kalenderåret 2012, som er rekorden for antall mål i et kalenderår av en fotballspiller.

Tidlig liv
----------

Messi ble født den 24. juni 1987 i Rosario i Argentina. Faren hans, Jorge Horacio Messi, jobbet på en stålfabrikk og moren hans, Celia Maria, var en deltids renholder. Messi har to brødre og én søster. Faren hans var fotballtrener for lokallaget Grandoli og introduserte Messi for fotball i tidlig alder.

Som elleveåring ble Messi diagnostisert med veksthormonmangel, som medførte at han stoppet å vokse og måtte få hormonbehandling i tre år, i form av en daglig injeksjon. Siden Argentina på den tiden var i en økonomisk krise, fikk han ikke dekket behandlingen og familien hans betalte cirka 6 000 kroner i måneden for å kunne fortsette med den. Messi var bekymret over høyden sin og redd for at sykdommen ville påvirke fotballkarrieren hans negativt. Helt siden barndommen hadde han et ønske om å bli profesjonell fotballspiller. 13 år gammel flyttet han til Spania for å bli fotballspiller. Barcelona betalte de medisinske kostnadene hans og trente ham.

I oktober 2004 debuterte Messi for Barcelonas førstelag, mot Espanyol, og ble den tredje yngste spilleren som noensinne har spilt for FC Barcelona. Han scoret sitt første mål for klubben da han var 17 år og 10 måneder gammel, og ble dermed den yngste spilleren som har scoret mål for Barcelona. Denne rekorden ble imidlertid slått av Bojan Krkić i september 2007. Messi hadde et gjennomsnitt på mer enn ett mål per kamp ved å score 37 mål på 30 kamper.

Klubbkarriere
-------------

Messi debuterte for Barcelona 16. oktober 2004 mot Espanyol, da han kom inn for Deco etter 83 minutter. Han scoret sitt første mål for klubben i hjemmekampen mot Albacete 1. mai 2005. Til sammen ble det 7 kamper og 1 mål i ligaen den sesongen for Messi, samtidig som det ble ligagull.

### Barcelona

#### 2005–2006

I sesongen etter, 2005-2006, scoret Messi sitt første mål i Mesterligaen mot Panathinaikos, den 11. november på Camp Nou. Hans første kamp i Primera División samme sesong fant sted hjemme mot Real Zaragoza, da han kom inn for Ludovic Giuly, og fikk sin første kamp fra start tre uker etterpå mot Osasuna. 19. november ble sesongens første El Clasico spilt på Santiago Bernabéu stadion mot Real Madrid og Messi fikk spille fra start i en kamp Barcelona vant 3–0. Uken etter scoret han sitt første ligamål for sesongen da han fikk spille hele kampen mot Racing Santander på Camp Nou. Messi fikk også spille fra start i toppkampene mot Villarreal og Sevilla i de to neste serierundene. Han spilte også fra start i sesongens første lokaloppgjør, borte mot Espanyol. Hans neste ligamål kom hjemme i siste kamp av Primera Division, mot Athletic Bilbao. Han fortsatte scoringsformen i kampen etter og scoret mot Deportivo Alavés. I neste kamp ble han tomålsscorer for første gang i Primera Division, da han scoret borte mot Mallorca. Messi scoret sitt siste mål i Primera Division den sesongen, mot Real Betis på Camp Nou, en kamp Barcelona vant 5–1. I 8.-delsfinalen i Mesterligaen spilte Messi fra start i første kamp mot Chelsea, noe han også gjorde i returoppgjøret. På grunn av en skade mistet Messi resten av turneringen, som Barcelona senere vant. Det ble ligagull også denne sesongen, og ettersom Barcelona også vant Mesterligaen, vant Messi «The Double» sammen med klubben.

#### 2006–2007

Før 2006-2007-sesongen fikk Messi tildelt draktnummer 19. Han scoret i åpningskampen av Primera División, borte mot Celta Vigo, i en kamp Barcelona vant 3–2. Messi scoret også mot Osasuna uken etter, men fikk ikke spille åpningskampen i Mesterligaen på Camp Nou. I neste runde, to uker senere, kom Messi inn fra benken og scoret. I de ti første kampene av Primera División scoret han tre mål. 10. mars ble El Clasico spilt på Camp Nou. Messi scoret sitt første hattrick for klubben og kampen endte 3–3. Han scoret også i de to neste ligakampene, men til tross for målgivende pasning til Eidur Gudjohnsens 1–0-scoring mot Liverpool var det ikke nok til at klubben gikk videre til kvartfinale i Mesterligaen. Da det igjensto fire runder av Primera División scoret han to mål i en kamp mot Atletico Madrid. To uker senere scoret han to mål mot byrival Espanyol. Kampen endte uavgjort og seriegullet gikk dermed til Real Madrid, til tross for at Barcelona vant 5‐1 i siste serierunde og Messi sto for to av målene. Messi endte opp med 14 scoringer på 26 kamper i Primera División. Han vant også Supercopa de España med Barcelona.

#### 2007–2008

I sesongen 2007-2008 endte Barcelona på tredjeplass i Primera División bak Real Madrid og Villarreal. Messi kom i skyggen av Manchester Uniteds Cristiano Ronaldo i kåringen av FIFA World Player of the Year 2008. Ronaldinho forlot Barcelona etter denne sesongen og Messi overtok trøye nummer 10.

Tidligere Barcelonaspiller Josep Guardiola ble ansatt som ny trener i klubben. Det ble tap i første runde av Primera División og uavgjort 1–1 i runden etter, hvor Messi scoret på straffespark. Han ble tomålsscorer i neste runde. Hans neste mål i ligaen var i lokaloppgjøret mot Espanyol, da han scoret på straffespark tolv minutter på overtid. Messi scoret også da Barcelona slo Atletico Madrid 6–1 uken etter. I 16.-delsfinalen i Copa del Rey scoret Messi på straffespark på Camp Nou og han satte inn ytterligere fire mål på de neste åtte kampene i Primera División før El Clasico, hvor Messi og Samuel Eto`o scoret ett mål hver og Barcelona vant 2&ndash0. Mot  i 8.-delsfinalen i Copa del Rey scoret Messi hat-trick. Han scoret Barcelonas mål nummer 5000 i den spanske ligaen, i en 2–1-seier over Racing Santander, hvor begge mål ble scoret av Messi. I sesongens siste El Clasico på Santiago Bernabéu stadion ble det seier 6–2 til Barcelona og Messi scoret to av målene. Han sto også for en rekke mål i Mesterligaen, blant annet mot Lyon, da han driblet tre spillere før han spilte vegg med Samuel Eto'o.

#### 2009–2012

Barcelona vant Primera División og Copa del Rey i 2009, der Messi scoret i finalen, og 6 mål totalt, mens han i Primera División endte på 23 mål totalt. I mesterligafinalen mot Manchester United scoret han et mål med hodet, i en kamp Barcelona vant 2–0 og sikret seg «The Treble». Messi scoret ni mål og ble turneringens toppscorer. Han endte opp med 38 mål på 52 kamper i alle turneringer. I 2009 vant Messi «Gullballen» og han ble utnevnt til FIFA World Player of the Year. Dette gjorde han med 473 poeng, som er den høyeste poengsummen noensinne[]. Han vant også med rekordstor differanse til andreplassen, som gikk til Cristiano Ronaldo med 233 poeng. Klubbkamerat i Barcelona, Xavi, kom på tredjeplass med 170 poeng.

Etter å ha vunnet Gullballen i 2009, gikk Messi inn i sesongen 2009/10 som verdens beste fotballspiller, noe han viste fra starten av. I Supercopa de Espana scoret han to mål mot Athletic Bilbao på Camp Nou, en turnering Barcelona vant 5–1 sammenlagt. På de fire første ligakampene scoret han 5 mål og han scoret ett mål på de to første kampene i Mesterligaen. Ut over høsten fikk Messi en liten formsvikt, men scoret fortsatt mål. I FIFA Club World Cup ble Messi kåret til turneringens beste spiller. I semifinalen kom han inn i starten av andre omgang, scoret og ble kåret til banens beste spiller. I finalen brystet han inn matcvinnermålet i ekstraomgangene etter et innlegg fra Dani Alves. Etter 16 ligakamper stod Messi bokført med 9 mål. I den 17. runden av Primera División løsnet det for «El Magico.» I bortekampen mot Tenerife scoret Messi hat-trick og hadde en målgivende pasning. Han sto da med 15 ligascoringer etter halvspilt sesong. I Mesterligaen scoret han to mål mot Stuttgart i 8.-delsfinalen og i kvartfinalen mot Arsenal scoret han fire mål i returoppgjøret på Camp Nou. Han scoret også mot Real Madrid i Primera División, åtte runder før slutt. I siste serierunde scoret Messi to mål, sikret seriegullet og ble toppscorer i Primera División med 34 mål på 35 kamper. Han scoret 47 mål totalt, og vant Gullballen i 2010, for andre år på rad.

Messi startet 2010/11-sesongen med hat-trick i en 5–3 sammenlagtseier over Sevilla i Supercopa de Espana. I åpningskampen av Primera División scoret han etter tre minutter, og i åpningskampen av Mesterligaen scoret han to mål og hadde en målgivende pasning. To uker senere scoret han mot Atletico Madrid. Hans neste ligamål kom mot Mallorca. Han ble tomålsscorer mot både Sevilla og Real Zaragoza, før han scoret mot Getafe for så å senke Villarreal med to scoringer. Den påfølgende uken scoret han hat-trick og hadde to målgivende pasninger borte mot Almería, en kamp Barcelona vant 8–0. I runden etterpå var det duket for El Clasico, et oppgjør Messi var meget sentral i da Barcelona slo Real Madrid hele 5‐0. I Mesterligaen var han ikke noe dårligere, der han scoret tre mål på to kamper mot København. Senere scoret han to mål mot Panathinaikos. I 16.-delsfinalen i Copa del Rey scoret han også et mål mot Ceuta. I de resterende rundene i Copa del Rey fortsatte han å score mål og var en viktig brikke i Barcelonas vei til finalen.
Messi fortsatte å score mange mål ut over sesongen, først ett mot Racing Santander, så to i den påfølgende runden, før han scoret hat-trick mot Atletico Madrid på Camp Nou. I 8.-delsfinalen i Mesterligaen scoret han to mål i returoppgjøret mot Arsenal. I Primera División scoret han et praktmål mot Mallorca, da han gjorde en «chip» fra lagkamerat Seydou Keita med hodet, før han på den andre «touchen» nikket ballen i mål. En drøy uke etterpå ble han matchvinner i toppkampen på Mestalla. I slutten av april 2011 møtte Barcelona erkerival Real Madrid fire ganger på 16 dager. Det første oppgjøret endte 1–1 og Messi scoret på straffespark. Neste oppgjør vant Real Madrid 1–0 og ble dermed cupmestere. De to neste møtene var semifinalen i Mesterligaen, der Barcelona vant første kamp 2–0. Messi scoret begge målene, ett av dem ved å drible fire Real Madrid-spillere før han pirket ballen i mål. Siste oppgjør endte 1–1. I finalen slo Barcelona Manchester United 3–1. Messi scoret ett mål og ble kåret til banens beste spiller. Han ble toppscorer i turneringen med 13 mål på 13 kamper og tangerte dermed Ruud van Nistelroys scoringsrekord. Messi scoret 53 mål totalt denne sesongen. 1. februar 2012 bommet Messi på straffe mot Valencia i første semifinale av Copa del Rey, noe som ble hans 7. straffebom noensinne i Barcelona, en kamp som endte 1–1.

### Paris Saint-Germain

Den 10. august 2021 signerte Messi en to-års kontrakt med mulighet for et ekstra år med den franske klubben Paris Saint-Germain. Messi valgte draktnummer 30 - det samme han brukte i debuten for Barcelona.

Messi spilte sin første kamp for PSG den 29. august, da han kom inn i andre omgang i en 2–0-seier borte mot Reims i Ligue 1. 28. september scoret han sitt første mål for klubben i en 2–0-seier over Manchester City i gruppespillet i Mesterligaen i 2021-22.

Landslaget
----------

Han ble for første gang tatt ut til Argentinas landslagstropp i 2005, og har siden registrert over 100 landslagskamper og over 70 landslagsmål.

Han ble tatt ut i Argentinas tropp til VM i fotball 2018 i Russland.

Han ble tatt ut i Argentinas tropp til VM i fotball 2022 i Qatar.

Meritter
--------

Messi under en pressekonferanse i mars 2007.
FC Barcelona
* La Liga (10): 2004/2005, 2005/2006, 2008/2009, 2009/2010, 2010/2011, 2012/2013, 2014/2015, 2015/2016, 2017/18, 2018/19
* Copa del Rey (6): 2008/09, 2011/12, 2014/15, 2015/16, 2016/17, 2017/18
* Supercopa de España (8): 2005, 2006, 2009, 2010, 2011, 2013, 2016, 2018
* UEFA Champions League (4): 2005/2006, 2008/2009, 2010/2011, 2014/2015
* UEFA Super Cup (3): 2009, 2011, 2015
* FIFA Club World Cup (3): 2009, 2011, 2015

Paris Saint-Germain
* Ligue 1 : 2021/2022, 2022/2023

Argentina
* Olympisk mesterskap i fotball for menn (1): 2008
* Copa América (1): 2021
* Fotball-VM (1): 2022

Individuelt
* Mesterskapets beste spiller VM U-20 i 2005
* Mesterskapets beste spiller i Copa América 2021

Individuelle meritter
---------------------

* FIFA U-20 World Cup Top Scorer: 2005
* FIFA U-20 World Cup Most Valuable Player: 2005
* Copa America Young Player of the Tournament: 2007
* Player of the Year of Argentina: 2005, 2007
* Premio Don Balón: 2006-07
* Bravo Award: 2007
* EFE Trophy (Best Ibero-American Player in La Liga): 2006-08
* FIFPro World Young Player of the Year: 2006, 2007, 2008
* FIFPro Special Young Player of the Year: 2007,2008
* FIFPro World XI: 2007, 2008, 2009, 2010, 2011, 2012, 2013, 2014, 2015
* World Soccer Young Player of the Year: 2006, 2007, 2008
* Best Attacker of Uefa Champions League 08-09
* Best Player Of UEFA Champions League 08-09.
* European Footballer of the Year 2009
* 2009: Vinner av Gullballen
* 2010: Vinner av Gullballen
* 2011: UEFA Årets spiller i Europa
* 2011: Vinner av Gullballen
* 2012: Vinner av Gullballen
* 2014: Vinner av Gullballen VM Beste spiller
* 2015: Vinner av Gullballen for femte gang
* 2015: UEFA Årets spiller i Europa
* 2019: Vinner av Gullballen
* 2019: Vinner av FIFA The Best Award
* 2019: Vinner av Laureus World Sports Awards
* MVP Copa America: 2021
* 2021: Vinner av Gullballen
* 2022: Vinner av VM beste spiller
* 2023: Vinner av Gullballen

Referanser
----------

1. ↑  «Lionel Andrés Messi Cuccitini». FC Barcelona. Besøkt 13. januar 2024.
2. ↑   Gemeinsame Normdatei, besøkt 9. april 2014[Hentet fra Wikidata]
3. ↑   Brockhaus Enzyklopädie, oppført som Lionel Andrés Messi, brockhaus.de, besøkt 9. oktober 2017[Hentet fra Wikidata]
4. ↑   As, oppført som Lionel Andrés Messi Cuccitini, AS.com athlete ID messi/15167[Hentet fra Wikidata]
5. ↑   Argentine Soccer Database, oppført som LIONEL ANDRES MESSI, BDFA player ID 34986[Hentet fra Wikidata]
6. ↑   Gemeinsame Normdatei, besøkt 10. desember 2014[Hentet fra Wikidata]
7. ↑   Cadena SER, «Messi obtiene la nacionalidad española», arkiveringsdato 13. juli 2015, arkiv-URL web.archive.org, utgitt 26. september 2005[Hentet fra Wikidata]
8. ↑   Corriere della Sera, Claudio del Frate, «Messi è residente a Recanati: il Comune gli manda il certificato elettorale», arkiveringsdato 25. desember 2022, arkiv-URL web.archive.org, utgitt 3. mai 2019[Hentet fra Wikidata]
9. ↑   de.fifa.com, besøkt 14. juli 2014[Hentet fra Wikidata]
10. ↑   cpd.com.ar[Hentet fra Wikidata]
11. ↑   arkiveringsdato 23. september 2015, arkiv-URL web.archive.org, www.cpd.com.ar[Hentet fra Wikidata]
12. ↑   cpd.com.ar[Hentet fra Wikidata]
13. ↑   www.espn.com[Hentet fra Wikidata]
14. ↑   www.espn.com[Hentet fra Wikidata]
15. ↑   www.espn.com[Hentet fra Wikidata]
16. ↑   presidencia.gencat.cat, besøkt 22. april 2022[Hentet fra Wikidata]
17. ↑   www.sport.es[Hentet fra Wikidata]
18. ↑   www.sport.es[Hentet fra Wikidata]
19. ↑   www.goal.com[Hentet fra Wikidata]
20. ↑   www.fundacionkonex.org, besøkt 30. september 2022[Hentet fra Wikidata]
21. ↑   cpd.com.ar[Hentet fra Wikidata]
22. ↑  .
23. ↑  FIFA (15.07.2018). «"FIFA World Cup Russia 2018: List of Players: Argentina"» (PDF). FIFA. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 11.02.2022.
24. ↑   10 Lionel Messi
25. ↑  Inter Miami CF Signs Seven-Time Ballon d’Or Winner, World Cup Champion, Lionel Messi
26. ↑  Johannessen, Sturla (16. oktober 2019). «Messi takket spesielt to lagkamerater etter å ha vunnet prestisjepris». *TV 2* **(norsk)**. Besøkt 30. november 2021.
27. ↑  Hjellen, Bjørnar (29. november 2021). «Messi fikk Gullballen for sjuende gang». *NRK*. Besøkt 30. november 2021.
28. ↑  «Messi fikk Gullballen: - Ikke fortjent». *www.vg.no*. Besøkt 1. juli 2021.
29. 1 2  Sergi Nogueras (21. oktober 2007). «Krkic enters the record books» **(engelsk)**. FCBarcelona.cat. Arkivert fra originalen 19. august 2011. Besøkt 24. juni 2008.
30. 1 2 3  Kvatningen, Roy. «Messi reddet som 13-åring». *Nettavisen* **(norsk)**. Besøkt 9. august 2019.
31. ↑  Burheim, Mads Gudim (9. desember 2012). «Messi trengte 25 minutter på å ta den legendariske rekorden». *dagbladet.no* **(norsk)**. Besøkt 30. november 2021.
32. ↑  Carlin, John (27. mars 2010). «Lionel Messi: Magic in his feet». *The Independent*.
33. ↑  Maume, Chris (11. juli 2014). «Lionel Messi: The world at his feet». *The Independent*.
34. ↑  AS, TV 2. «- Lionel var bekymret for høyden sin. Han spilte fotball og ville bli profesjonell». *TV 2*. Besøkt 9. august 2019.
35. ↑  Gamlem, Magnus (14. januar 2019). «Messi fikk samme behandling som skitalentet: - Ikke for å forbedre prestasjoner». *Dagbladet.no* **(norsk)**. Besøkt 9. august 2019.
36. ↑
37. ↑  Leo Messi signe au Paris Saint-Germain
38. ↑  «Leo Messi signs for Paris Saint-Germain». *EN.PSG.FR* **(engelsk)**. Besøkt 10. oktober 2021.
39. ↑  «Lionel Messi shirt number revealed by PSG». *The Independent* **(engelsk)**. 10. august 2021. Besøkt 10. oktober 2021.
40. ↑  «Messi's PSG debut breaks Spain viewing records». *ESPN.com* **(engelsk)**. 30. august 2021. Besøkt 10. oktober 2021.
41. ↑  CNN, Ben Morse. «Lionel Messi scores first PSG goal in Champions League win over Manchester City». *CNN*. Besøkt 10. oktober 2021.
42. ↑  «Nahuel Guzmán reemplazará a Sergio Romero». Arkivert fra originalen 12. juni 2018. Besøkt 8. juni 2018.
43. ↑  Her er alle troppene til fotball-VM i Qatar
44. ↑  «Lionel Messi vant Gullballen for femte gang: - Ville heller vunnet VM». *Aftenposten*. Besøkt 12. januar 2016.
45. ↑  Messi named Best Player in Europe for second time, UEFA, 27.08.2016

Eksterne lenker
---------------

* (ca) Offisielt nettsted Rediger på Wikidata

* (en) Lionel Messi – kategori av bilder, video eller lyd på Commons Rediger på Wikidata
* (en) Lionel Messi på Internet Movie Database Rediger på Wikidata

* (sv) Lionel Messi i Svensk Filmdatabas Rediger på Wikidata

* (fr) Lionel Messi på Allociné Rediger på Wikidata

* (en) Lionel Messi på AllMovie Rediger på Wikidata

* (en) Lionel Messi hos The Movie Database Rediger på Wikidata
* Lionel Messi på Twitter Rediger på Wikidata

* Lionel Messi på Facebook Rediger på Wikidata

* Lionel Messi på Instagram Rediger på Wikidata

* Lionel Messi på YouTube Rediger på Wikidata
* (de) Lionel Messi – Munzinger Sportsarchiv Rediger på Wikidata

* (en) Lionel Messi – Olympics.com Rediger på Wikidata

* (en) Lionel Messi – Olympedia Rediger på Wikidata

* (en) Lionel Messi – FIFA Rediger på Wikidata

* (en) Lionel Messi – UEFA Rediger på Wikidata

* (en) Lionel Messi – Major League Soccer Rediger på Wikidata

* (fr) Lionel Messi – LÉquipe Rediger på Wikidata

* (en) Lionel Messi – Transfermarkt Rediger på Wikidata

* (en) Lionel Messi – national-football-teams.com Rediger på Wikidata

* (en) Lionel Messi – WorldFootball.net Rediger på Wikidata
* (en) Profil på FCBarcelona.com

| * v
* d
* r
Argentinas tropp – VM i fotball 2006 |
| --- |
| 
* 1 Abbondanzieri
* 2 Ayala
* 3 Sorín
* 4 Coloccini
* 5 Cambiasso
* 6 Heinze
* 7 Saviola
* 8 Mascherano
* 9 Crespo
* 10 Riquelme
* 11 Tévez
* 12 Franco
* 13 Scaloni
* 14 Palacio
* 15 Milito
* 16 Aimar
* 17 Cufré
* 18 Rodríguez
* 19 Messi
* 20 Cruz
* 21 Burdisso
* 22 González
* 23 Ustari
* Landslagstrener: Pékerman

 | Flagget til Argentina |

| * v
* d
* r
Argentinas tropp – VM i fotball 2010 |
| --- |
| 
* 1 Pozo
* 2 Demichelis
* 3 C. Rodríguez
* 4 Burdisso
* 5 Bolatti
* 6 Heinze
* 7 Di María
* 8 Verón
* 9 Higuaín
* 10 Messi
* 11 Tévez
* 12 Garcé
* 13 Samuel
* 14 Mascherano
* 15 Otamendi
* 16 Agüero
* 17 Gutiérrez
* 18 Palermo
* 19 Milito
* 20 M. Rodríguez
* 21 Andújar
* 22 Romero
* 23 Pastore
* Landslagstrener: Maradona

 | Flagget til Argentina |

| * v
* d
* r
Argentinas tropp – VM i fotball 2014 Andreplass |
| --- |
| 
* 1 Romero
* 2 Garay
* 3 Campagnaro
* 4 Zabaleta
* 5 Gago
* 6 Biglia
* 7 Di María
* 8 Pérez
* 9 Higuaín
* 10 Messi
* 11 Rodríguez
* 12 Orión
* 13 A. Fernández
* 14 Mascherano
* 15 Demichelis
* 16 Rojo
* 17 F. Fernández
* 18 Palacio
* 19 Álvarez
* 20 Agüero
* 21 Andújar
* 22 Lavezzi
* 23 Basanta
* Landslagstrener: Sabella

 | Flagget til Argentina |

| * v
* d
* r
Argentinas tropp – VM i fotball 2018 |
| --- |
| 
* 1 Guzmán
* 2 Mercado
* 3 Tagliafico
* 4 Ansaldi
* 5 Biglia
* 6 Fazio
* 7 Banega
* 8 Acuña
* 9 Higuaín
* 10 Messi (k)
* 11 Di María
* 12 Armani
* 13 Meza
* 14 Mascherano
* 15 Pérez
* 16 Rojo
* 17 Otamendi
* 18 Salvio
* 19 Agüero
* 20 Lo Celso
* 21 Dybala
* 22 Pavón
* 23 Caballero
* Landslagstrener: Sampaoli

 | Flagget til Argentina |

| * v
* d
* r
Argentinas tropp – VM i fotball 2022 |
| --- |
| 
* 1 Armani
* 2 Foyth
* 3 Tagliafico
* 4 Montiel
* 5 Paredes
* 6 Pezzella
* 7 De Paul
* 8 Acuña
* 9 Álvarez
* 10 Messi (k)
* 11 Di María
* 12 Rulli
* 13 Romero
* 14 Palacios
* 15 Correa
* 16 Almada
* 17 Gómez
* 18 Rodríguez
* 19 Otamendi
* 20 Mac Allister
* 21 Dybala
* 22 La. Martínez
* 23 E. Martínez
* 24 Fernández
* 25 Li. Martínez
* 26 Molina
* Landslagstrener: Scaloni

 | Flagget til Argentina |

| * v
* d
* r
UEFA Årets spiller i Europa |
| --- |
| 
* Messi (2011)
* Iniesta (2012)
* Ribéry (2013)
* Ronaldo (2014)
* Messi (2015)
* Ronaldo (2016)
* Ronaldo (2017)
* Modrić (2018)
* Van Dijk (2019)
* Lewandowski (2020)
* Jorginho (2021)
* Benzema (2022)

 |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Encyclopædia Universalis **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** ICCU **·** RLS **·** BNE **·** Munzinger (sport)
 |